### Resumé

*Vejle Kommune har i dialog med [adresse] drøftet muligheden for etablering af en ny festivalplads i Jelling. En ny festivalplads vil sikre Jelling Musikfestivals fortsatte udviklingsmuligheder i fremtiden og forbedre de logiske og tekniske forhold. Der søges en anlægsbevilling på 1 mio. kr. til forundersøgelser, herunder skitseprojekt, miljøscreening og udbud af terrænforberedelser.*

### Sagsfremstilling

Vejle Kommune har været i dialog med [adresse] om etablering af en ny festivalpladsplads nord for [adresse] og vest for Mangehøje i Jelling, hvor kommunen ejer 44 ha landbrugsjord.

Teknik og Miljø har på denne baggrund indledende skitseret en festivalplads med tilhørende camp på de kommunalt ejede arealer. Der er brug for omkring 14 ha. yderligere til etablering af parkeringsarealer, der forudsættes anlagt på nærliggende privatejede arealer.

Foreningen Jelling Musikfestival har tilkendegivet at ville leje den skitserede eventplads af Vejle Kommune på en længerevarende lejekontrakt, der giver festivalen rådighed over pladsen hvert år i en periode fra april til juni, hvor festivalen afvikles. De nærmere vilkår for en sådan lejekontrakt vil blive fastlagt, når der er klarhed over de forventede udgifter til eventpladsens etablering.

Udgifterne til etablering af festivalplads og camp inkl. adgangsveje, jordvolde, beplantning og forsyning, vil i forundersøgelserne blive nærmere konkretiseret.

Til endelig kvalificering af anlæggets udformning og økonomi, er der behov for at få lavet et egentligt skitseprojekt samt udbud med forhandling af terrænforberedelser af området.

Den videre fremdrift i sagen kræver, at der foretages en miljøscreening af forslaget samt gennemførelse en lokalplanlægning af området.

Festivalpladsen forventes ibrugtaget 2028.

### Økonomi

Der søges en anlægsbevilling på 1 mio. kr. fra den centrale reservepulje.

Den efterfølgende anlægsbevilling til projektets realisering vil indgå i kommende budgetforhandlinger.

![](data:image/png;base64...)

fig. 1 Anlægsbevilling

![](data:image/png;base64...)

fig. 2 Finansiering

### Klima og resiliensvurdering

Festivalpladsens samlede areal vil blive afvandet til åbne grøfter og ledt til forsinkelsesbassin

Arealerne vil blive tilsået med vildblanding og beplantet med hjemmehørende plantearter til fordel for biodiversiteten.

De trafikale forhold ifbm afholdelse af festivaler optimeres ift lette trafikanter for at tilskynde deltagerne at anvende offentlig trafik.

### Sagens videre forløb

Sagen skal behandles af Økonomiudvalget og Byrådet.

### Historik

#### Kommunaldirektøren indstiller, den 8. marts 2024, punkt 78:

at de bevillingsmæssige konsekvenser godkendes, jf. bevillingsskema under afsnittet økonomi

#### Beslutning fra Økonomiudvalget, den 8. marts 2024, punkt 78:

Anbefales.

### Beslutning

Godkendt.

Fraværende: Tammy Brandt. I stedet mødte Emma Karlsen.